Diari Oficial de la Generalitat Valenciana


Sumari del DOGV 4847, del 22-09-2004 (2004/9391)

Informació pública de l'aprovació del projecte d'urbanització d'un tram de carrer situat entre la plaça del Mediterrani, el carrer Pintor Rodes i el carrer Catedràtic Gómez Serrano.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4847

Data del DOGV
:   22-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/9391


Organisme emissor
:   Ajuntament d'Alacant

Tipus de document
:   Anunci

Informació pública de l'aprovació del projecte d'urbanització d'un tram de carrer situat entre la plaça del Mediterrani, el carrer Pintor Rodes i el carrer Catedràtic Gómez Serrano. [2004/9391]
  
La Junta de Govern Local, en la sessió celebrada el dia 21 de juliol de 2004, va adoptar, entre altres, l'acord següent:
  
«15. Projecte d'urbanització d'un tram de carrer situat entre la plaça del Mediterrani, el carrer Pintor Rodes i el carrer Catedràtic Gómez Serrano. Aprovació.
  
Es dóna compte de l'expedient tramitat en relació amb l'epígraf precedent, els antecedents i raonaments del qual figuren, resumits, tot seguit.
  
El Servici d'Obres i Projectes de la Gerència Municipal d'Urbanisme ha redactat el projecte d'urbanització d'un tram de carrer situat entre la plaça del Mediterrani, el carrer Pintor Rodes i el carrer Catedràtic Gómez Serrano, l'objecte del qual és la definició dels treballs necessaris per a urbanitzar i obrir al trànsit el tram de carrer esmentat.
  
El projecte es va exposar al públic mitjançant un decret de la Regidoria d'Urbanisme de data 26 de març de 2004, i se'n va inserir un edicte en el diari El Mundo del dia 6 de maig següent, en el Diari Oficial de la Generalitat Valenciana número 4.747, del mateix dia, i en el tauler d'anuncis municipal.
  
El pressupost d'execució per contracta del projecte suma la quantitat de 76.043,37 euros.
  
Durant el període expositiu no s'han presentat al·legacions.
  
La competència per a adoptar el present acord correspon a la Junta de Govern Local, de conformitat amb el que preveu l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció que hi dóna la Llei 57/2003, de 16 de desembre, de Mesures per a la Modernització del Govern Local.
  
Com a conseqüència del que s'ha exposat, la Junta de Govern Local adopta els acords següents:
  
Primer. Aprovar el projecte d'urbanització d'un tram de carrer situat entre la plaça del Mediterrani, el carrer Pintor Rodes i el carrer Catedràtic Gómez Serrano, redactat pel Servici d'Obres i Projectes de la Gerència Municipal d'Urbanisme.
  
Segon. Inserir un edicte amb el contingut de l'acord d'aprovació en el Butlletí Oficial de la Província d'Alacant i en el Diari Oficial de la Generalitat Valenciana».
  
Es publica perquè siga conegut, segons el que disposa l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, advertint que, contra el referit acte, que posa fi a la via administrativa, i davant l'òrgan que el va dictar, cal interposar, per escrit dirigit a l'ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant de la Sala del Tribunal Superior de Justícia de la Comunitat Valenciana, en el termini de dos mesos, comptats ?ambdós terminis- a partir del dia següent al de la publicació d'este edicte en el Butlletí Oficial de la Província d'Alacant.